SKN ขาขึ้นรอบใหม่! บวกแรง 7% โบรกฯอัพกำไรปีนี้แตะ 271.4 ลบ.
SKN ขาขึ้นรอบใหม่! บวกแรง 7% โบรกฯอัพกำไรปีนี้แตะ 271.4 ลบ. แนะ"ซื้อ" เคาะเป้า 6.40 บ.
SKN ขาขึ้นรอบใหม่! บวกแรง 7% โบรกฯอัพกำไรปีนี้แตะ 271.4 ลบ. แนะ"ซื้อ" เคาะเป้า 6.40 บ.
22 มิ.ย. 2564

ผู้สื่อข่าวรายงานว่า วันนี้(22 มิ.ย.64) ราคาหุ้นบริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ณ เวลา 10.39 น. อยู่ที่ระดับ 5.90 บาท บวก 0.40 บาท หรือ 7.27% ด้วยมูลค่าซื้อขาย 13.99 ล้านบาท  โดยปัจจัยที่ส่งผลให้ราคาหุ้นปรับตัวขึ้นมา คาดผลการดำเนินงานงวดปี 2564 จะเติบโตแข็งแกร่ง

ด้าน บล.โกลเบล็ก ระบุในบทวิเคราะห์ แนะนำ “ซื้อ” SKN ราคาเป้าหมาย 6.40 บาท คงประมาณการรายได้ปี 2564 ที่ระดับ 2,575.1 ล้านบาท เพิ่มขึ้น 4.4% จากช่วงเดียวกันเมื่อปีก่อน แต่ปรับอัตรากำไรขั้นต้นขึ้นจากเดิม 24.7% เป็น 29.5% เนื่องจากบริษัทสามารถปรับราคาขายขึ้นได้สูงกว่าค่าเฉลี่ยของปีก่อน ขณะที่สามารถควบคุมต้นทุนได้อย่างมีประสิทธิภาพ
นอกจากนั้น โรงงานกาวและสารเคมีในนามบริษัทย่อยเอส.คลีเบอร์ เคมีคอล ได้เริ่มดำเนินการเชิงพาณิชย์แล้วตั้งแต่เดือน เม.ย. ที่ผ่านมา ซึ่งจะช่วยให้บริษัทประหยัดต้นทุนกาวและสารเคมีได้มากขึ้น (คิดเป็นสัดส่วน 50% ของต้นทุนรวม) ส่งผลให้ปรับประมาณการกำไรสุทธิขึ้น 45.1% สู่ระดับ 271.4 ล้านบาท เติบโต 66.4% จากช่วงเดียวกันเมื่อปีก่อน
อย่างไรก็ดี จากผลการดำเนินงานของบริษัทอยู่ในช่วงการเติบโตที่โดดเด่น จึงประเมินมูลค่าอิง AveragePE+1SD ที่ 18.8 เท่า (จากเดิมใช้ Average=15 เท่า) ภายใต้สมมตฐานประมาณการใหม่ได้ราคาเหมาะสมปี 2564 เท่ากับ 6.40 บาท (เดิม 3.46 บาท) มี Upside จากราคาปัจจุบันราว 18.5% ปรับคำแนะนำจาก “ซื้อเมื่ออ่อนตัว” เป็น “ซื้อ” พร้อมคาดอัตราผลตอบแทนเงินปันผลราว 3.2%
 